รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 10 มกราคม 2566
วันอังคารที่ 10 มกราคม 2566
10/01/2566
สรุปข่าวการประชุมคณะรัฐมนตรี 10 มกราคม 2566
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (10 มกราคม 2566) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
​
กฎหมาย
1.  เรื่อง  ร่างกฎกระทรวงว่าด้วยมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ และการคุมขังฉุกเฉิน พ.ศ. ....
2.  เรื่อง  ร่างกฎกระทรวงกําหนดทรัพย์สินที่ได้รับยกเว้นจากการจัดเก็บภาษีที่ดินและสิ่งปลูกสร้าง (ฉบับที่ ..) พ.ศ. .... ตามพระราชบัญญัติภาษีที่ดินและสิ่งปลูกสร้าง พ.ศ. 2562
3.  เรื่อง  การขอขยายระยะเวลาในการออกกฎกระทรวงซึ่งออกตามความในหมวด 4 การจัดสรรน้ําและการใช้น้ํา แห่งพระราชบัญญัติทรัพยากรน้ํา พ.ศ. 2561 รวม 3 ฉบับ
4.  เรื่อง  ขอขยายระยะเวลาการดําเนินการจัดทํากฎหมายลําดับรองตามพระราชบัญญัติทรัพยากรน้ํา พ.ศ. 2561 หมวด 4 การจัดสรรน้ําและการใช้น้ํา มาตรา 45 และมาตรา 50
5. เรื่อง  ร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ....
6.  เรื่อง  ร่างกฎกระทรวงกําหนดค่าธรรมเนียมและยกเว้นค่าธรรมเนียมการอนุญาตตามกฎหมายว่าด้วยภาษีสรรพสามิต (ฉบับที่ ..) พ.ศ. ....
7.  เรื่อง  ร่างกฎกระทรวงกําหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ (ฉบับที่ ..) พ.ศ. ....
8.  เรื่อง  ร่างประกาศกระทรวงทรัพยากรธรรมชาติและสิ่งแวดล้อม เรื่อง ขยายระยะเวลาการใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อม ในท้องที่อําเภอคุระบุรี อําเภอตะกั่วป่า อําเภอท้ายเหมือง อําเภอทับปุด อําเภอเมืองพังงา อําเภอตะกั่วทุ่ง และอําเภอเกาะยาว จังหวัดพังงา พ.ศ. 2559
เศรษฐกิจ-สังคม
9.  เรื่อง  รายงานสถานการณ์วิสาหกิจขนาดกลางและขนาดย่อมปี 2565
10.  เรื่อง  มติคณะกรรมการสิ่งแวดล้อมแห่งชาติ ครั้งที่ 4/2565
11.  เรื่อง  กรอบวงเงินงบประมาณด้านการอุดมศึกษาในความรับผิดชอบของกระทรวงการอุดมศึกษา วิทยาศาสตร์ วิจัยและนวัตกรรม กรอบวงเงินงบประมาณด้านวิทยาศาสตร์ วิจัยและนวัตกรรมของประเทศ ประจําปีงบประมาณ พ.ศ. 2567 และระบบการจัดสรรและบริหารงบประมาณแบบบูรณาการที่มุ่งผลสัมฤทธิ์
12.  เรื่อง  รายงานภาวะเศรษฐกิจอุตสาหกรรมไตรมาสที่ 3/2565 และแนวโน้มไตรมาสที่ 4/2565 และรายงานภาวะเศรษฐกิจอุตสาหกรรมประจําเดือนตุลาคม 2565
13. เรื่อง สรุปผลการประชุมมอบนโยบายเตรียมความพร้อมรับมือสถานการณ์ไฟป่า หมอกควัน และฝุ่นละอองในพื้นที่ภาคเหนือ ปี 2566
14.  เรื่อง  ผลการคัดเลือกเอกชนและร่างสัญญาร่วมลงทุน (โดยวิธีการอนุญาต) สําหรับโครงการพัฒนาปรับปรุงท่าเรือสงขลา รวมทั้งการสนับสนุนงบประมาณให้แก่กรมเจ้าท่าในการขุดลอกและบํารุงรักษาความลึกของร่องน้ําสงขลา
15. เรื่อง การกําหนดวันหยุดราชการเพิ่มเป็นกรณีพิเศษ ประจําปี 2566
16.  เรื่อง  การจําแนกประเภทหน่วยงานของรัฐในกํากับของฝ่ายบริหาร กรณีกองทุนประกันชีวิตและกองทุนประกันวินาศภัย
17.  เรื่อง  วงเงินงบประมาณรายจ่ายประจําปีงบประมาณ พ.ศ. 2567
ต่างประเทศ
18. เรื่อง  ผลการประชุมกรอบความร่วมมือเพื่อเสริมสร้างความสัมพันธ์ทางเศรษฐกิจระหว่างไทยและสิงคโปร์ (Singapore-Thailand Enhanced Economic Relationship: STEER) ครั้งที่ 6 และกิจกรรมอื่น ๆ ที่เกี่ยวข้อง
19.  เรื่อง  ขอความเห็นชอบการจัดการประชุมเชิงปฏิบัติการ CTBTO On-site inspection Regional Introductory Course (OSI-RIC24)
แต่งตั้ง
20.  เรื่อง  การแต่งตั้งกรรมการผู้ทรงคุณวุฒิในคณะกรรมการสถาบันสารสนเทศทรัพยากรน้ํา
21.  เรื่อง  การแต่งตั้งกรรมการผู้ทรงคุณวุฒิในคณะกรรมการองค์การพิพิธภัณฑ์วิทยาศาสตร์แห่งชาติ
22.  เรื่อง  การแต่งตั้งกรรมการอื่นในคณะกรรมการธนาคารเพื่อการส่งออกและนําเข้าแห่งประเทศไทย
23.  เรื่อง  การแต่งตั้งข้าราชการให้ดํารงตําแหน่งผู้ตรวจราชการสํานักนายกรัฐมนตรี
24.  เรื่อง  การแต่งตั้งข้าราชการการเมือง (กระทรวงการพัฒนาสังคมและความมั่นคงของมนุษย์)
_______________________________________________
กฎหมาย
1. เรื่อง ร่างกฎกระทรวงว่าด้วยมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ และการคุมขังฉุกเฉิน พ.ศ. ....
คณะรัฐมนตรีมีมตีอนุมัติหลักการร่างกฎกระทรวงว่าด้วยมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ และการคุมขังฉุกเฉิน พ.ศ. .... ตามที่กระทรวงยุติธรรม (ยธ.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ ยธ. เสนอว่า
1. เนื่องจากผู้กระทําความผิดอาญาที่เกี่ยวข้องกับเพศหรือที่ใช้ความรุนแรงบางประเภท เช่น การข่มขืนกระทําชําเรา การกระทําความผิดทางเพศกับเด็ก การฆาตกรรม การทําร้ายจนเป็นเหตุให้ผู้อื่นถึงแก่ความตาย การทําร้ายร่างกายผู้อื่นจนเป็นเหตุให้รับอันตรายสาหัสรวมทั้งการนําตัวบุคคลไปเรียกค่าไถ่ เมื่อถูกจําคุกจนพ้นโทษและได้รับการปล่อยตัวสู่สังคมแล้วถึงแม้ว่าจะมีการติดตามจากเจ้าหน้าที่พนักงานฝ่ายปกครองหรือตํารวจบ้าง แต่ไม่มีสภาพบังคับเป็นกฎหมายและไม่มีประสิทธิภาพในการป้องกันการกระทําความผิดซ้ํา ผู้กระทําความผิดเหล่านี้ส่วนหนึ่งยังไม่มีแนวโน้มที่จะกระทําความผิดในรูปแบบเดียวกันหรือรูปแบบใกล้เคียงกันซ้ําอีก
2. ต่อมาจึงได้มีพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. 2565 วันที่ 25 ตุลาคม 2565 [ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป (23 มกราคม 2566)] กําหนดให้มีมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษและการคุมขังฉุกเฉิน เพื่อป้องกันสังคมและผู้เสียหายจากการกระทําผิดที่อาจเกิดขึ้นอีก และเพื่อส่งเสริมการแก้ไขฟื้นฟูผู้กระทําความผิดโดยคํานึงถึงสิทธิและเสรีภาพของผู้ต้องคําสั่งดังกล่าวอย่างเหมาะสมดังนี้
2.1 มาตรการเฝ้าระวังนักโทษเด็ดขาดภายหลังพ้นโทษ (กรณีเมื่อมีเหตุอันควรเชื่อได้ว่านักโทษเด็ดขาดซึ่งศาลมีคําพิพากษาว่าเป็นผู้กระทําความผิดในความผิดที่เกี่ยวกับเพศหรือใช้ความรุนแรงบางประเภทจะกระทําความผิดซ้ําภายหลังพ้นโทษ ศาลอาจมีคําสั่งกําหนดมาตรการเฝ้าระวังนักโทษเด็ดขาดภายหลังพ้นโทษตามที่พนักงานอัยการร้องขอโดยกําหนดมาตรการเดียวหรือหลายมาตรการตามควรแก่กรณีก็ได้) ได้แก่
(1) ห้ามเข้าใกล้ผู้เสียหายจากการกระทําความผิด
(2) ห้ามทํากิจกรรมที่เสี่ยงต่อการกระทําความผิด
(3) ห้ามเข้าเขตกําหนด
(4) ห้ามออกนอกประเทศเว้นแต่จะได้รับอนุญาตจากศาล
(5) ห้ามก่อให้เกิดอันตรายต่อละแวกชุมชนที่ตนพักอาศัย
(6) ให้พักอาศัยในสถานที่ที่กําหนด
(7) ให้พักอาศัยในสถานบําบัดที่กําหนดหรือให้ไปอยู่ภายใต้การดูแลในสถานบําบัดภายใต้การดําเนินการของหน่วยงานต่างๆ ซึ่งได้รับการรับรองโดยกระทรวงสาธารณสุข (สธ.) ตามที่ศาลเห็นสมควร
(8) ให้ปฏิบัติตามคําสั่งของเจ้าพนักงานหรือผู้ดูแลสถานที่พักอาศัยหรือสถานบําบัด
(9) ให้มารายงานตัวต่อพนักงานคุมประพฤติหรือได้รับการเยี่ยมจากพนักงานคุมประพฤติหรืออาสาสมัครคุมประพฤติหรือเจ้าหน้าที่อื่นตามระยะเวลาที่กําหนด
(10) ให้ใช้มาตรการทางการแพทย์หรือมาพบหรือรับการตรวจรักษาจากแพทย์หรือบุคคลอื่นใดตามที่ศาลหรือพนักงานคุมประพฤติกําหนด
(11) ให้เข้ารับการบําบัดฟื้นฟูแก้ไขหรือเข้าร่วมกิจกรรมตามที่ศาลหรือพนักงานคุมประพฤติกําหนด
(12) ให้แจ้งพนักงานคุมประพฤติทราบถึงการเปลี่ยนสถานที่ทํางานหรือการเปลี่ยนงาน
(13) ให้ใช้อุปกรณ์อิเล็กทรอนิกส์ติดตามตัวในการเฝ้าระวังโดยศาลอาจกําหนดระยะเวลาการเฝ้าระวังในแต่ละมาตรการตามที่เห็นสมควรแต่ไม่เกินสิบปีนับแต่วันพ้นโทษ ทั้งนี้ ให้ศาลคํานึงถึงพฤติการณ์แห่งความรุนแรงของคดี สาเหตุแห่งการกระทําความผิด ประวัติการกระทําความผิด ภาวะแห่งจิต นิสัย และลักษณะส่วนตัวอื่นของผู้กระทําความผิด ความปลอดภัยของผู้เสียหายและสังคม โอกาสในการกระทําความผิดซ้ํา การแก้ไข ฟื้นฟู ผู้กระทําความผิด และความได้สัดส่วนของการใช้มาตรการที่ต้องกระทบสิทธิเสรีภาพของผู้ต้องถูกบังคับด้วย
2.2 มาตรการคุมขังภายหลังพ้นโทษ (กรณีเหตุอันควรเชื่อได้ว่าผู้นั้นจะไปกระทําความผิดที่เกี่ยวกับเพศหรือใช้ความรุนแรงบางประเภท และไม่มีมาตรการอื่นใดที่อาจป้องกันมิให้ผู้นั้นไปกระทําความผิดได้ ศาลอาจมีคําสั่งให้ใช้มาตรการคุมขังภายหลังพ้นโทษแก่นักโทษเด็ดขาด ตั้งแต่วันพ้นโทษหรือภายหลังพ้นโทษ เพื่อป้องกันการกระทําความผิดซ้ําตามที่พนักงานอัยการร้องขอ
2.3 การคุมขังฉุกเฉิน (กรณีมีเหตุอันควรเชื่อได้ว่าผู้ถูกเฝ้าระวังจะกระทําความผิดที่เกี่ยวกับเพศหรือใช้ความรุนแรงบางประเภทและมีเหตุฉุกเฉิน หากไม่มีมาตรการอื่นใดที่อาจป้องกันมิให้ผู้ถูกเฝ้าระวังกระทําความผิดดังกล่าวได้ เมื่อพนักงานอัยการร้องขอ ศาลอาจสั่งคุมขังฉุกเฉินผู้ถูกเฝ้าระวังได้ไม่เกิน 7 วันนับแต่วันที่ศาลมีคําสั่ง)
3. โดยที่มาตรา 7 มาตรา 23 มาตรา 29 มาตรา 30 และมาตรา 38 แห่งพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. 2565 บัญญัติให้ก่อนปล่อยตัวนักโทษเด็ดขาดซึ่งศาลมีคําพิพากษาว่าเป็นผู้กระทําความผิดในความผิดที่เกี่ยวกับเพศหรือใช้ความรุนแรงบางประเภท ให้กรมราชทัณฑ์จัดทํารายงานจําแนกลักษณะของนักโทษเด็ดขาด พร้อมทั้งความเห็นว่านักโทษเด็ดขาดผู้ใดสมควรให้ใช้มาตรการเฝ้าระวัง เสนอต่อคณะกรรมการพิจารณากําหนดมาตรการป้องกันการกระทําความผิดซ้ําเพื่อพิจารณาว่าสมควรกําหนดให้ใช้มาตรการเฝ้าระวังแก่นักโทษเด็ดขาดผู้นั้น รวมทั้งกําหนดวิธีการและระยะเวลาที่เหมาะสมในการใช้มาตรการดังกล่าวเพื่อป้องกันการกระทําความผิดซ้ํา ทั้งนี้ หลักเกณฑ์ วิธีการ และเงื่อนไขในการพิจารณาและจัดทํารายงานจําแนกลักษณะนักโทษเด็ดขาดที่เสนอต่อคณะกรรมการพิจารณากําหนดมาตรการป้องกันการกระทําความผิดซ้ํา การจัดทํารายงานของคณะกรรมการพิจารณากําหนดมาตรการป้องกันการกระทําความผิดซ้ําที่เสนอต่อพนักงานอัยการเพื่อร้องขอให้ศาลมีคําสั่งให้ใช้มาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ หรือมาตรการคุมขังภายหลังพ้นโทษร่วมกับมาตรการเฝ้าระวังนักโทษเด็ดขาดภายหลังพ้นโทษเมื่อครบกําหนดการคุมขังต่อเนื่องกันไป รวมทั้งการทําความเห็นของพนักงานคุมประพฤติที่เสนอต่อพนักงานอัยการเพื่อร้องขอให้ศาลมีคําสั่งให้ใช้มาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ มาตรการคุมขังภายหลังพ้นโทษร่วมกับมาตรการเฝ้าระวังนักโทษเด็ดขาดภายหลังพ้นโทษเมื่อครบกําหนดการคุมขังต่อเนื่องกันไป หรือสั่งคุมขังฉุกเฉิน ใหเป็นไปตามกฎกระทรวง โดยให้รัฐมนตรีว่าการกระทรวงยุติธรรมมีอํานาจออกกฎกระทรวงดังกล่าวเพื่อปฏิบัติการให้เป็นไปตามพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. 2565
4. ยธ. จึงได้ยกร่างกฎกระทรวงว่าด้วยมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ และการคุมขังฉุกเฉิน พ.ศ. .... ขึ้น เพื่อกําหนดหลักเกณฑ์ วิธีการ และเงื่อนไขในการพิจารณามาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ และการคุมขังฉุกเฉิน และได้เสนอคณะกรรมการอํานวยการและการดําเนินการเกี่ยวกับร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. .... ตามคําสั่งกระทรวงยุติธรรม ที่ 88/2565 ลงวันที่ 25 มีนาคม 2565 และที่แก้ไขเพิ่มเติม ซึ่งประกอบด้วยผู้แทนสํานักงานศาลยุติธรรมผู้แทนสํานักงานอัยการสูงสุด ผู้แทนสํานักงานปลัดกระทรวงมหาดไทย ผู้แทนสํานักงานปลัดกระทรวงสาธารณสุข ผู้แทนสํานักงานปลัดกระทรวงยุติธรรม ผู้แทนกรมการปกครอง ผู้แทนกรมส่งเสริมการปกครองท้องถิ่น ผู้แทนกรมการแพทย์ ผู้แทนกรมสุขภาพจิต ผู้แทนสํานักงานตํารวจแห่งชาติ ผู้แทนสํานักงานคณะกรรมการกฤษฎีกา ผู้แทนสํานักงานกิจการยุติธรรม ผู้แทนกรมคุมประพฤติ และผู้แทนกรมราชทัณฑ์ โดยในการประชุมคณะกรรมการฯ ครั้งที่ 7/2565 เมื่อวันที่ 8 ธันวาคม 2565 ที่ประชุมพิจารณาแล้วเห็นชอบในหลักการของร่างกฎกระทรวงดังกล่าว
สาระสําคัญของร่างกฎกระทรวง
กําหนดหลักเกณฑ์ วิธีการ และเงื่อนไขในการพิจารณามาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ และการคุมขังฉุกเฉิน โดยมีสาระสําคัญ ดังนี้
เรื่อง
สาระสําคัญ
1. ขอบเขตการบังคับใช้
สําหรับนักโทษเด็ดขาดซึ่งศาลมีคําพิพากษาว่าเป็นผู้กระทําความผิดเกี่ยวกับเพศ ความผิดต่อชีวิต ความผิดต่อร่างกาย และความผิดต่อเสรีภาพ ตามประมวลกฎหมายอาญา
- มาตรา 278 (การข่มขืนกระทําชําเรา) มาตรา 279 (การกระทําชําเราเด็กอายุไม่เกิน 15 ปี) มาตรา 283 ทวิ (การพาบุคคลอายุ 15 – 18 ปีเพื่อการอนาจาร) มาตรา 284 (การพาผู้อื่นไปเพื่อการอนาจารโดยใช้อุบายหลอกลวงขู่เข็ญ)
- มาตรา 288 (การฆ่าผู้อื่น) มาตรา 289 (การฆ่าผู้อื่นโดยเหตุฉกรรจ์)
- มาตรา 290 (การทําร้ายจนเป็นเหตุให้ผู้อื่นถึงแก่ความตาย) มาตรา 297 (การทําร้ายร่างกายผู้อื่นจนเป็นเหตุให้รับอันตรายสาหัส) มาตรา 298 (การทําร้ายร่างกายผู้อื่นจนเป็นเหตุให้รับอันตรายสาหัสโดยเหตุฉกรรจ์)
- มาตรา 313 (การนําตัวบุคคลไปเรียกค่าไถ่)
2. หน้าที่และอํานาจของคณะกรรมการประจําเรือนจํา
กําหนดให้มี “คณะกรรมการประจําเรือนจํา” ในแต่ละเรือนจําประกอบด้วย ผู้บัญชาการเรือนจําเป็นประธานกรรมการ และเจ้าพนักงานเรือนจําซึ่ง ผู้บัญชาการเรือนจําแต่งตั้ง จํานวนไม่น้อยกว่า 5 คน เป็นกรรมการ และให้พนักงานเรือนจําผู้รับผิดชอบงานจําแนกลักษณะของนักโทษเด็ดขาดตามที่ผู้บัญชาการเรือนจํามอบหมายเป็นกรรมการและเลขานุการ ทั้งนี้ เพื่อประโยชน์ในการพิจารณาของคณะกรรมการฯ ผู้บัญชาการเรือนจําอาจแต่งตั้งผู้แทนจากหน่วยงานหรือบุคคลภายนอกหรือผู้ทรงคุณวุฒิเป็นกรรมการประจําเรือนจําเพิ่มเติมด้วยก็ได้
ให้คณะกรรมการประจําเรือนจํามีหน้าที่และอํานาจในการพิจารณากลั่นกรองและวิเคราะห์ข้อมูลการจัดทํารายงานการจําแนกลักษณะของนักโทษเด็ดขาดตามที่เจ้าพนักงานเรือนจําเสนอ และให้ความเห็นว่านักโทษเด็ดขาดผู้ใดสมควรใช้มาตรการเฝ้าระวัง มาตรการคุมขัง หรือมาตรการคุมขังร่วมกับการกําหนดมาตรการเฝ้าระวังเมื่อครบกําหนดการคุมขังต่อเนื่องกันไป ตลอดจนเสนอวิธีการและระยะเวลาในการใช้มาตรการที่เหมาะสม
3. การพิจารณาและจัดทํารายงานจําแนกลักษณะนักโทษเด็ดขาด
ให้เจ้าพนักงานเรือนจําดําเนินการรวบรวมข้อมูลสําหรับการจัดทํารายงานการจําแนกลักษณะของนักโทษเด็ดขาด ภายในระยะเวลาไม่เกิน 2 ปีก่อนปล่อยตัวนักโทษเด็ดขาดแต่ละราย และให้เสนอความเห็นต่อคณะกรรมการประจําเรือนจําเกี่ยวกับความจําเป็นและเหมาะสมในการใช้มาตรการเฝ้าระวัง มาตรการคุมขัง หรือมาตรการคุมขังร่วมกับการกําหนดมาตรการเฝ้าระวัง เมื่อครบกําหนดการคุมขังต่อเนื่องกันไปรวมทั้งเสนอแนะวิธีการและระยะเวลาที่เหมาะสมในการใช้มาตรการดังกล่าวเพื่อป้องกันการกระทําความผิดซ้ํา โดยให้คํานึงถึงปัจจัย ดังต่อไปนี้
(1) พฤติการณ์ความรุนแรงแห่งคดี
(2) สาเหตุแห่งการกระทําความผิด
(3) ประวัติการกระทําความผิด และโทษตามคําพิพากษา
(4) ภาวะแห่งจิต นิสัย และลักษณะส่วนตัวของนักโทษเด็ดขาด
(5) ความปลอดภัยของผู้เสียหายและสังคม
(6) ข้อบ่งชี้และความเสี่ยงหรือโอกาสในการกระทําความผิดซ้ํา
(7) ผลการแก้ไขฟื้นฟูและพัฒนาพฤตินิสัย
(8) ข้อเท็จจริงอื่น ๆ เกี่ยวกับการกระทําความผิด นักโทษเด็ดขาดหรือผู้มีส่วนเกี่ยวข้อง ซึ่งจะเป็นประโยชน์ต่อการพิจารณากําหนดมาตรการในการป้องกันการกระทําความผิดซ้ํา
เมื่อคณะกรรมการประจําเรือนจําพิจารณาข้อมูลการจําแนกลักษณะของนักโทษเด็ดขาดรายใดและมีความเห็นเกี่ยวกับการใช้มาตรการใดให้เจ้าพนักงานเรือนจําแล้วเสนอต่อผู้บัญชาการเรือนจําเพื่อพิจารณาต่อไปยังอธิบดีกรมราชทัณฑ์ภายใน 15 วันนับแต่วันที่คณะกรรมการประจําเรือนจํามีมติ และเมื่ออธิบดีกรมราชทัณฑ์ได้รับรายงานฯ แล้วให้เสนอต่อคณะกรรมการพิจารณากําหนดมาตรการป้องกันการกระทําความผิดซ้ํา (คณะกรรมการ) โดยเร็ว
ทั้งนี้ การจัดทําและการเสนอรายงานการจําแนกลักษณะของนักโทษเด็ดขาดและความเห็นต่อคณะกรรมการฯ ต้องดําเนินการให้แล้วเสร็จภายในระยะเวลาไม่น้อยกว่า 270 วันก่อนวันที่นักโทษเด็ดขาดรายนั้นจะพ้นโทษ
4. การพิจารณาการกําหนดมาตรการเฝ้าระวังนักโทษเด็ดขาดภายหลังพ้นโทษและมาตรการคุมขังภายหลังพ้นโทษ ของคณะกรรมการพิจารณากําหนดมาตรการป้องกันการกระทําความผิดซ้ํา1
ให้คณะกรรมการพิจารณารายงานการจําแนกลักษณะของนักโทษเด็ดขาดรายบุคคลและความเห็นตามที่กรมราชทัณฑ์เสนอ รวมทั้งพิจารณาปัจจัยต่าง ๆ และมีความเห็นว่านักโทษเด็ดขาดผู้ใดสมควรให้ใช้มาตรการใดและระยะเวลาที่เหมาะสมในการใช้มาตรการ ดังนี้
(1) กรณีเห็นว่านักโทษเด็ดขาดผู้ใดไม่มีข้อบ่งชี้และความเสี่ยงหรือโอกาสในการกระทําความผิดซ้ํา และไม่จําเป็นต้องใช้มาตรการตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง พ.ศ. 2565 ให้แจ้งกรมราชทัณฑ์ทราบ
(2) กรณีเห็นว่านักโทษเด็ดขาดผู้ใดสมควรกําหนดให้ใช้มาตรการเฝ้าระวัง มาตรการคุมขัง มาตรการคุมขังร่วมกับมาตรการเฝ้าระวังเมื่อครบกําหนดการคุมขังต่อเนื่องกันไป หรือมาตรการแก้ไขฟื้นฟูในระหว่างการคุมขังภายหลังพ้นโทษ ให้เสนอรายงานและความเห็นต่อพนักงานอัยการในท้องที่เรือนจําหรือสถานที่คุมขังของนักโทษเด็ดขาดภายในระยะเวลาไม่น้อยกว่า 180 วันนับจากวันที่นักโทษเด็ดขาดผู้นั้นจะพ้นโทษและแจ้งกรมราชทัณฑ์ทราบ เว้นแต่มีเหตุจําเป็นไม่อาจดําเนินการได้ภายในกําหนดเวลาดังกล่าว ให้รายงานรัฐมนตรีว่าการกระทรวงยุติธรรมทราบและให้ดําเนินการให้แล้วเสร็จโดยเร็วแต่ต้องไม่เกินวันก่อนวันปล่อยตัวนักโทษเด็ดขาด
5. การเสนอความเห็นให้ใช้มาตรการคุมขังภายหลังพ้นโทษของพนักงานคุมประพฤติ
กรณีในระหว่างการดําเนินการตามมาตรการเฝ้าระวังหากปรากฏเหตุอันควรเชื่อได้ว่าผู้นั้นจะไปกระทําความผิดตามที่ระบุไว้ และไม่มีมาตรการอื่นใดที่อาจป้องกันมิให้ผู้นั้นไปกระทําความผิดได้หรือผู้ถูกเฝ้าระวังฝ่าฝืนหรือไม่ปฏิบัติตามมาตรการเฝ้าระวัง ให้พนักงานคุมประพฤติเสนอความเห็นต่อพนักงานอัยการภายใน 15 วันนับแต่วันที่พบเหตุดังกล่าว เพื่อให้พนักงานอัยการพิจารณายื่นคําร้องต่อศาลให้มีคําสั่งใช้มาตรการคุมขังแก่ผู้ถูกเฝ้าระวังเพื่อป้องกันการกระทําความผิดซ้ํา
ในการเสนอความเห็นของพนักงานคุมประพฤติต้องประกอบด้วย
(1) รายงานพร้อมความเห็นของคณะกรรมการ
(2) พฤติการณ์และรายละเอียดแห่งการกระทําที่เป็นเหตุให้ร้องขอให้ใช้มาตรการคุมขัง
(3) ระยะเวลาที่เหมาะสมในการใช้มาตรการคุมขัง หรือมาตรการคุมขังร่วมกับการกําหนดมาตรการเฝ้าระวังเมื่อครบกําหนดการคุมขังต่อเนื่องกันไป
(4) ข้อเท็จจริงอื่นใดหรือความเห็นที่เป็นประโยชน์ต่อการพิจารณา
6. การเสนอความเห็นให้คุมขังฉุกเฉินของพนักงานคุมประพฤติ
เป็นกรณีที่เมื่อปรากฏเหตุอันควรเชื่อได้ว่าผู้ถูกเฝ้าระวังใดจะไปกระทําความผิดซ้ํา และเป็นเหตุฉุกเฉิน (ผู้ถูกเฝ้าระวังมีพฤติการณ์อันควรสงสัยว่าจะก่อเหตุร้ายให้เกิดภยันตรายแก่บุคคลอื่นโดยมีเครื่องมือ อาวุธ หรือวัตถุอย่างอื่นอันสามารถใช้ในการกระทําความผิด) ซึ่งพนักงานคุมประพฤติพิจารณาแล้วเห็นว่าไม่มีมาตรการอื่นใดที่อาจป้องกันมิให้ผู้ถูกเฝ้าระวังไปกระทําความผิดได้ ให้พนักงานคุมประพฤติเสนอความเห็นต่อพนักงานอัยการเพื่อพิจารณายื่นคําร้องต่อศาลในท้องที่ที่ผู้ถูกเฝ้าระวังมีที่อยู่หรือท้องที่ที่พบตัวผู้ถูกเฝ้าระวังเพื่อขอให้ศาลมีคําสั่งให้คุมขังฉุกเฉินภายใน 24 ชั่วโมงนับแต่เวลาที่พนักงานคุมประพฤติทราบถึงเหตุดังกล่าว
เมื่อศาลมีคําสั่งคุมขังฉุกเฉินแล้ว ให้กรมราชทัณฑ์นําตัวผู้ถูกเฝ้าระวังไปคุมขังฉุกเฉินตามคําสั่งศาล และให้พนักงานคุมประพฤติเสนอความเห็นไปยังพนักงานอัยการเพื่อพิจารณาเสนอต่อศาลให้มีคําสั่งแก้ไขเพิ่มเติมมาตรการเฝ้าระวัง หรือให้ใช้มาตรการคุมขัง ภายใน 4 วันนับแต่วันที่ศาลมีคําสั่งคุมขังฉุกเฉิน แต่ต้องไม่เกินกว่าระยะเวลาที่ถูกเฝ้าระวัง
7. บทเฉพาะกาล
กําหนดข้อยกเว้นการบังคับใช้ระยะเวลาในการจัดทําและการเสนอรายงานการจําแนกลักษณะของนักโทษเด็ดขาดของกรมราชทัณฑ์ และการเสนอรายงานและความเห็นของคณะกรรมการพิจารณากําหนดมาตรการป้องกันการกระทําความผิดซ้ําที่กําหนดในกฎกระทรวงนี้ มิให้ใช้บังคับภายในระยะเวลา 300 วันแรกนับแต่วันที่กฎกระทรวงนี้ใช้บังคับ
__________________________
1 มาตรา 16 แห่งพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. 2565 บัญญัติให้รัฐมนตรีมีอํานาจแต่งตั้งคณะกรรมการคณะหนึ่งหรือหลายคณะ เรียกว่า “คณะกรรมการพิจารณากําหนดมาตรการป้องกันการกระทําความผิดซ้ํา” ประกอบด้วยรองปลัดกระทรวงยุติธรรมซึ่งปลัดกระทรวงยุติธรรมมอบหมายเป็นประธานกรรมการ ผู้แทนกระทรวงมหาดไทย ผู้แทนกระทรวงสาธารณสุข ผู้แทนกรมคุมประพฤติ ผู้แทนกรมราชทัณฑ์ และผู้แทนสํานักงานตํารวจแห่งชาติ เป็นกรรมการ โดยให้อธิบดีแต่งตั้งข้าราชการในกรมคุมประพฤติ เป็นเลขานุการและผู้ช่วยเลขานุการจํานวนไม่เกินสองคน
2. เรื่อง ร่างกฎกระทรวงกําหนดทรัพย์สินที่ได้รับยกเว้นจากการจัดเก็บภาษีที่ดินและสิ่งปลูกสร้าง (ฉบับที่ ..) พ.ศ. .... ตามพระราชบัญญัติภาษีที่ดินและสิ่งปลูกสร้าง พ.ศ. 2562
คณะรัฐมนตรีมีมติเห็นชอบและอนุมัติ ดังนี้
1. เห็นชอบการยกเว้นภาษีที่ดินและสิ่งปลูกสร้างให้แก่สิ่งปลูกสร้างของบริษัท ธนารักษ์พัฒนาสินทรัพย์ จํากัด ในโครงการศูนย์ราชการเฉลิมพระเกียรติ 80 พรรษา 5 ธันวาคม 2550 ที่ให้หน่วยงานของรัฐใช้เป็นสถานที่ปฏิบัติราชการและส่วนอื่นที่หน่วยงานของรัฐได้ใช้ประโยชน์ด้วย
2. อนุมัติหลักการร่างกฎกระทรวงกําหนดทรัพย์สินที่ได้รับยกเว้นจากการจัดเก็บภาษีที่ดินและสิ่งปลูกสร้าง (ฉบับที่ ..) พ.ศ. .... ตามพระราชบัญญัติภาษีที่ดินและสิ่งปลูกสร้าง พ.ศ. 2562 ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ ร่างกฎกระทรวงฯ ที่ กค. เสนอ เป็นการยกเว้นภาษีที่ดินและสิ่งปลูกสร้างให้แก่สิ่งปลูกสร้างของบริษัท ธนารักษ์พัฒนาสินทรัพย์ จํากัด ในโครงการศูนย์ราชการเฉลิมพระเกียรติ 80 พรรษา 5 ธันวาคม 2550 ซึ่งก่อสร้างโดยใช้เงินจากการระดมทุนด้วยวิธีการแปลงสินทรัพย์เป็นหลักทรัพย์ เฉพาะส่วนที่ให้กรมธนารักษ์เช่าเพื่อจัดให้หน่วยงานของรัฐใช้เป็นสถานที่ปฏิบัติราชการ และส่วนที่ใช้เป็นสาธารณูปโภคที่หน่วยงานของรัฐได้ใช้ประโยชน์ด้วย เนื่องจากบริษัท ธนารักษ์พัฒนาสินทรัพย์ จํากัด มีการรับรายได้ในลักษณะค่าเช่าจากการให้หน่วยงานของรัฐเช่าใช้เป็นสถานที่ปฏิบัติราชการ (เดิมได้รับลดหย่อนภาษีที่ดินและสิ่งปลูกสร้าง ร้อยละ 90 ในปีภาษี พ.ศ. 2563 และปีภาษี พ.ศ. 2564 ตามพระราชกฤษฎีกาลดภาษีสําหรับที่ดินและสิ่งปลูกสร้างบางประเภท พ.ศ. 2563 และตามพระราชกฤษฎีกาลดภาษีที่ดินและสิ่งปลูกสร้างบางประเภท (ฉบับที่ 2) พ.ศ. 2564 ขณะนี้มาตรการลดหย่อนภาษีได้สิ้นสุดลงแล้ว) ที่ดินและสิ่งปลูกสร้างในโครงการศูนย์ราชการฯ ดังกล่าวจึงไม่ได้รับการยกเว้นการจัดเก็บภาษีที่ดิน และสิ่งปลูกสร้าง ตามมาตรา 8 (1) แห่งพระราชบัญญัติภาษีที่ดินและสิ่งปลูกสร้าง พ.ศ. 2562
สาระสําคัญของร่างกฎกระทรวง
1. กําหนดให้ทรัพย์สินต่อไปนี้ได้รับยกเว้นการจัดเก็บภาษีที่ดินและสิ่งก่อสร้างสําหรับสิ่งปลูกสร้างของ ธพส. ในโครงการศูนย์ราชการฯ ซึ่งก่อสร้างโดยใช้เงินจากการระดมทุนด้วยวิธีการแปลงสินทรัพย์เป็นหลักทรัพย์ ทั้งนี้ เฉพาะส่วนที่
(ก) ให้กรมธนารักษ์เช่าเพื่อจัดให้หน่วยงานของรัฐใช้เป็นสถานที่ปฏิบัติราชการ
(ข) ใช้สําหรับระบบวิศวกรรม ระบบสุขาภิบาล ระบบป้องกันและระงับอัคคีภัย ระบบรักษาความปลอดภัย ระบบบําบัดน้ําเสีย ระบบกําจัดขยะ ระบบขนส่งภายในสิ่งปลูกสร้าง ห้องสุขา ห้องควบคุม ห้องอํานวยการ ห้องเครื่อง ห้องช่องท่องานระบบวิศวกรรมประกอบอาคาร ห้องเก็บวัสดุ ห้องปฏิบัติงานช่างอาคาร บันไดหนีไฟ อุโมงค์สาธารณูปโภค ทางเดินภายในอาคาร และที่จอดรถ ทั้งนี้ เฉพาะส่วนที่หน่วยงานของรัฐได้ใช้ประโยชน์ด้วย
ข้อ
ถ้อยคําตามกฎกระทรวง
รายละเอียดของสินทรัพย์ที่จะได้รับการยกเว้นภาษี
(ก)
ให้กรมธนารักษ์เช่าเพื่อจัดให้หน่วยงานของรัฐใช้เป็นสถานที่ปฏิบัติราชการ
อาคารเอ อาคารบี อาคารศาลปกครอง
(ข)
ใช้สําหรับระบบวิศวกรรม ระบบสุขาภิบาล ระบบป้องกันและระงับอัคคีภัย ระบบรักษาความปลอดภัย ระบบบําบัดน้ําเสีย ระบบกําจัดขยะ ระบบขนส่งภายในสิ่งปลูกสร้าง ห้องสุขา ห้องควบคุม ห้องอํานวยการ ห้องเครื่อง ห้องช่องท่องานระบบวิศวกรรมประกอบอาคาร ห้องเก็บวัสดุ ห้องปฏิบัติงานช่างอาคาร บันไดหนีไฟ อุโมงค์สาธารณูปโภค ทางเดินภายในอาคาร และที่จอดรถ ทั้งนี้ เฉพาะส่วนที่หน่วยงานของรัฐได้ใช้ประโยชน์ด้วย
อาคารกําจัดน้ําเสีย อาคารและลานกําจัดขยะ อาคารวิศวกรรม ป้องรักษาความปลอดภัย
อาคารจอดรถ
พื้นที่ภายในอาคารเอ อาคารบี อาคารศาลปกครอง ที่ใช้สําหรับใช้เป็นระบบไฟฟ้า ระบบประปา ระบบวิศวกรรม ระบบป้องกันอัคคีภัย ระบบรักษาความปลอดภัย ระบบบํารุงรักษา ระบบปรับอากาศและระบายอากาศ ระบบบําบัดน้ําเสีย ระบบกําจัดขยะ ระบบสื่อสารโทรคมนาคม ระบบขนส่งภายใน สิ่งปลูกสร้าง ห้องสุขา ที่จอดรถ และทางเดินภายในอาคารเฉพาะส่วนที่มิได้นําไปใช้หาประโยชน์
2. กําหนดให้มีผลใช้บังคับตั้งแต่วันที่ 1 มกราคม 2566 เป็นต้นไป
3. เรื่อง การขอขยายระยะเวลาในการออกกฎกระทรวงซึ่งออกตามความในหมวด 4 การจัดสรรน้ําและการใช้น้ํา แห่งพระราชบัญญัติทรัพยากรน้ํา พ.ศ. 2561 รวม 3 ฉบับ
คณะรัฐมนตรีมีมติเห็นชอบให้ขยายระยะเวลาในการออกกฎกระทรวงซึ่งออกตามความในหมวด 4 การจัดสรรน้ําและการใช้น้ํา แห่งพระราชบัญญัติทรัพยากรน้ํา พ.ศ. 2561 รวม 3 ฉบับ ดังนี้ 1. ร่างกฎกระทรวงกําหนดลักษณะหรือรายละเอียดการใช้น้ําแต่ละประเภท พ.ศ. .... 2. ร่างกฎกระทรวงกําหนดค่าธรรมเนียมใบอนุญาตการใช้น้ําประเภทที่สองและค่าธรรมเนียมใบอนุญาตการใช้น้ําประเภทที่สาม พ.ศ. .... 3. ร่างกฎกระทรวงกําหนดหลักเกณฑ์การกําหนดอัตราค่าใช้น้ําสําหรับการใช้น้ําประเภทที่สองและการใช้น้ําประเภทที่สาม และหลักเกณฑ์ วิธีการ และเงื่อนไขการเรียกเก็บ ลดหย่อน หรือยกเว้นค่าใช้น้ํา พ.ศ. .... ตามที่สํานักงานทรัพยากรน้ําแห่งชาติ (สทนช.) เสนอ
ทั้งนี้ การเสนอเรื่องตามที่สํานักงานทรัพยากรน้ําแห่งชาติเสนอเป็นการขอขยายระยะเวลาในการออกกฎกระทรวง รวม 3 ฉบับ โดยเป็นร่างกฎกระทรวงซึ่งออกโดยอาศัยอํานาจตามความแห่งพระราชบัญญัติทรัพยากรน้ํา พ.ศ. 2561 เกี่ยวกับหลักเกณฑ์ วิธีการ และเงื่อนไขในการเรียกเก็บ ลดหย่อนค่าธรรมเนียมหรือการลดหย่อนค่าใช้น้ําสาธารณะ ซึ่งขณะนี้อยู่ระหว่างการตรวจพิจารณาล่วงหน้าของสํานักงานคณะกรรมการกฤษฎีกาตามคําสั่งนายกรัฐมนตรี
โดยที่พระราชบัญญัติทรัพยากรน้ํา พ.ศ. 2561 มีผลใช้บังคับตั้งแต่วันที่ 27 มกราคม 2564 ประกอบมาตรา 22 วรรคสอง แห่งพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 บัญญัติให้กฎหมายที่กําหนดให้ต้องมีการออกกฎ หากมิได้มีการออกกฎดังกล่าวนั้นภายในระยะเวลาสองปีนับแต่วันที่กฎหมายนั้นมีผลใช้บังคับและบทบัญญัติในเรื่องนั้นก่อภาระหรือเป็นผลร้ายต่อประชาชน ให้บทบัญญัติดังกล่าวเป็นอันสิ้นผลบังคับ ทั้งนี้ ระยะเวลาสองปีดังกล่าว คณะรัฐมนตรีจะมีมติขยายออกไปอีกก็ได้แต่ไม่เกินหนึ่งปี และต้องมีมติก่อนที่จะครบกําหนดเวลาสองปีดังกล่าว ซึ่งร่างกฎกระทรวงทั้ง 3 ฉบับ เป็นการก่อภาระต่อประชาชน สํานักงานทรัพยากรน้ําแห่งชาติพิจารณาแล้วเห็นว่า การดําเนินการออกกฎกระทรวงทั้ง 3 ฉบับในเรื่องนี้เป็นไปตามบทบัญญัติแห่งพระราชบัญญัติทรัพยากรน้ํา พ.ศ. 2561 และสอดคล้องกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 จึงมีความจําเป็นต้องขอขยายระยะเวลาการออกกฎกระทรวงทั้ง 3 ฉบับ ออกไปอีก 1 ปี นับแต่วันที่ 27 มกราคม 2566
4. เรื่อง ขอขยายระยะเวลาการดําเนินการจัดทํากฎหมายลําดับรองตามพระราชบัญญัติทรัพยากรน้ํา พ.ศ. 2561 หมวด 4 การจัดสรรน้ําและการใช้น้ํา มาตรา 45 และมาตรา 50
คณะรัฐมนตรีมีมติเห็นชอบให้ขยายระยะเวลาในการออกกฎกระทรวงซึ่งออกตามความในหมวด 4 การจัดสรรน้ําและการใช้น้ํา แห่งพระราชบัญญัติทรัพยากรน้ํา พ.ศ. 2561 ทั้ง 2 ฉบับ ดังนี้ 1. ร่างกฎกระทรวงการอนุญาตการใช้น้ําประเภทที่สองและประเภทที่สาม พ.ศ. .... 2. ร่างกฎกระทรวงกําหนดอัตราค่าใช้น้ําประเภทที่สองและประเภทที่สาม พ.ศ. .... ตามที่กระทรวงทรัพยากรธรรมชาติและสิ่งแวดล้อม (ทส.) เสนอ
ทั้งนี้การเสนอเรื่องตามที่กระทรวงทรัพยากรธรรมชาติและสิ่งแวดล้อมเสนอเป็นการขอขยายระยะเวลาในการออกกฎกระทรวง รวม 2 ฉบับ โดยเป็นร่างกฎกระทรวงซึ่งออกโดยอาศัยอํานาจตามความแห่งพระราชบัญญัติทรัพยากรน้ํา พ.ศ. 2561 เกี่ยวกับหลักเกณฑ์ วิธีการ และเงื่อนไขในการขอรับใบอนุญาต การออกใบอนุญาต อายุใบอนุญาต การขอต่ออายุใบอนุญาต การโอนใบอนุญาต การอนุญาต การขอและการออกใบแทนใบอนุญาตและอัตราค่าใช้น้ําประเภทที่สองและประเภทที่สาม ซึ่งขณะนี้อยู่ระหว่างการพิจารณาของหน่วยงานที่มีหน้าที่และอํานาจเกี่ยวกับการอนุญาตการใช้น้ํา ได้แก่ กรมชลประทาน กรมทรัพยากรน้ํา และกรมทรัพยากรน้ําบาดาล ประกอบกับการ ออกร่างกฎกระทรวงกําหนดอัตราค่าใช้น้ําประเภทที่สองและประเภทที่สาม พ.ศ. .... ต้องอาศัยหลักเกณฑ์ของร่างกฎกระทรวงกําหนดหลักเกณฑ์การกําหนดอัตราค่าใช้น้ําสําหรับการใช้น้ําประเภทที่สองและการใช้น้ําประเภทที่สาม และหลักเกณฑ์ วิธีการและเงื่อนไขการเรียกเก็บลดหย่อน หรือยกเว้นค่าใช้น้ํา พ.ศ. .... ของสํานักงานทรัพยากรน้ําแห่งชาติที่อยู่ระหว่างสํานักงานคณะกรรมการทฤษฎีกาตรวจพิจารณาล่วงหน้าตามคําสั่งนายกรัฐมนตรี
โดยที่พระราชบัญญัติทรัพยากรน้ํา พ.ศ. 2561 มีผลใช้บังคับตั้งแต่วันที่ 27 มกราคม 2564 ประกอบมาตรา 22 วรรคสอง แห่งพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 บัญญัติให้กฎหมายที่กําหนดให้ต้องมีการออกกฎ หากมิได้มีการออกกฎดังกล่าวนั้นภายในระยะเวลาสองปีนับแต่วันที่กฎหมายนั้นมีผลใช้บังคับและบทบัญญัติในเรื่องนั้นก่อภาระหรือเป็นผลร้ายต่อประชาชน ให้บทบัญญัติดังกล่าวเป็นอันสิ้นผลบังคับ ทั้งนี้ ระยะเวลาสองปีดังกล่าว คณะรัฐมนตรีจะมีมติขยายออกไปอีกก็ได้แต่ไม่เกินหนึ่งปี และต้องมีมติก่อนที่จะครบกําหนดเวลาสองปีดังกล่าว ซึ่งร่างกฎกระทรวงทั้ง 2 ฉบับ เป็นการก่อภาระต่อประชาชน กระทรวงทรัพยากรธรรมชาติและสิ่งแวดล้อมพิจารณาแล้วเห็นว่า การดําเนินการออกกฎกระทรวงทั้ง 2 ฉบับในเรื่องนี้เป็นไปตามบทบัญญัติแห่งพระราชบัญญัติทรัพยากรน้ํา พ.ศ. 2561 และสอดคล้องกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 จึงมีความจําเป็นต้องขอขยายระยะเวลาการออกกฎกระทรวงทั้ง 2 ฉบับ ออกไปอีก 1 ปี นับแต่วันที่ 27 มกราคม 2566
5. เรื่อง ร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... ตามที่กระทรวงการคลัง (กค.) เสนอ
ทั้งนี้ ร่างกฎกระทรวงฯ ที่กระทรวงการคลังเสนอ เป็นการแก้ไขเพิ่มเติมกฎกระทรวงกําหนดพิกัดอัตราภาษีสรรพสามิต พ.ศ. 2560 ซึ่งแก้ไขเพิ่มเติมโดยกฎกระทรวงกําหนดพิกัดอัตราภาษีสรรพสามิต (ฉบับที่ 2) พ.ศ. 2560 ดังนี้
1) กําหนดพิกัดอัตราภาษีสรรพสามิตสําหรับสินค้าสุราแช่ที่ผลิตโดยมิใช่เพื่อการค้าขึ้นใหม่ ได้แก่ เบียร์ ไวน์และสปาร์คกลิ้งไวน์ที่ทําจากองุ่น สุราแช่ผลไม้ที่มีส่วนผสมขององุ่นหรือไวน์องุ่น และสุราแช่ชนิดอื่น ๆ และสําหรับสินค้าสุรากลั่นที่ผลิตโดยมิใช่เพื่อการค้า ได้แก่ สุราขาวและสุรากลั่นชนิดอื่น ๆ เพื่อให้สอดคล้องกับกฎกระทรวงการผลิตสุรา พ.ศ. 2565 ซึ่งมีผลใช้บังคับแล้ว เมื่อวันที่ 2 พฤศจิกายน 2565
2) กําหนดให้เสียภาษีในอัตราตามมูลค่าร้อยละ 0 และเสียภาษีในอัตราตามปริมาณเท่ากับสินค้าสุราชนิดเดียวกันที่ผลิตเพื่อการค้าตามที่กําหนดไว้ในกฎกระทรวงกําหนดพิกัดอัตราภาษีสรรพสามิต (ฉบับที่ 2) พ.ศ. 2560
ทั้งนี้ เพื่อให้สามารถใช้กฎหมายเป็นเครื่องมือในการจัดเก็บภาษีสรรพสามิต และสามารถกํากับดูแล และจัดเก็บภาษีสินค้าสุราได้ครอบคลุมทั้งสุราเพื่อการค้าและสุราที่มิใช่เพื่อการค้า ซึ่งจะเป็นการสะท้อนหลักการการจัดเก็บภาษีเพื่อสุขภาพสําหรับสินค้าที่ให้โทษต่อสุขภาพแก่ประชาชน โดยภาระภาษีที่เกิดขึ้นจะเป็นการเพิ่มต้นทุนการผลิตสุราที่มิใช่เพื่อการค้าในครัวเรือน ซึ่งอาจเป็นการลดแรงจูงใจในการผลิตและบริโภคสินค้าสุราที่มิใช่เพื่อการค้า
กระทรวงการคลังรายงานว่าร่างกฎกระทรวงดังกล่าวไม่ก่อให้เกิดการสูญเสียรายได้ของรัฐ เนื่องจากเป็นการกําหนดพิกัดอัตราภาษีสรรพสามิตขึ้นใหม่ มิได้เป็นการลดอัตราภาษีจากอัตราที่จัดเก็บอยู่ในปัจจุบัน และไม่ส่งผลให้ฐานภาษีมีความเปลี่ยนแปลงไปแต่อย่างใด จึงไม่กระทบต่อรายได้ภาษีสรรพสามิตที่จัดเก็บจากสินค้าสุรา
สาระสําคัญของร่างกฎกระทรวง
เป็นการแก้ไขเพิ่มเติมกฎกระทรวงกําหนดพิกัดอัตราภาษีสรรพสามิต พ.ศ. 2560 ซึ่งแก้ไขเพิ่มเติมโดยกฎกระทรวงกําหนดพิกัดอัตราภาษีสรรพสามิต (ฉบับที่ 2) พ.ศ. 2560 เพื่อกําหนดพิกัดอัตราภาษีสรรพสามิตสําหรับสินค้าสุราแช่ และสุรากลั่นที่ผลิตโดยมิใช่เพื่อการค้าขึ้นใหม่ โดยมีสาระสําคัญ สรุปได้ดังนี้
รายการ
อัตราภาษี
ตามมูลค่า
ร้อยละ
ตามปริมาณ
หน่วย
หน่วยละ
- บาท
สุราแช่ที่ผลิตโดยมิใช่เพื่อการค้า
1. สุราแช่ชนิดเบียร์
2. สุราแช่ชนิดไวน์และสปาร์คกลิ้งไวน์ที่ทําจากองุ่น
3. สุราแช่ชนิดสุราแช่ผลไม้ที่มีส่วนผสมขององุ่นหรือไวน์องุ่น
3.1 ที่มีแรงแอลกอฮอล์ไม่เกิน 7 ดีกรี และมีขนาดบรรจุไม่เกิน 0.330 ลิตร
3.2 ชนิดอื่น ๆ นอกจาก 3.1
4. สุราแช่ชนิดอื่น ๆ นอกจากข้อ 1 ข้อ 2 และข้อ 3